CELEX: 32017D0020
Language: bg
Date: 2017-06-23 00:00:00
Title: Решение (ЕС) 2017/1403 на Европейската централна банка от 23 юни 2017 година за изменение на Решение ЕЦБ/2012/6 относно създаването на Съвет за програмата TARGET2-Securities (ЕЦБ/2017/20)

29.7.2017   
               
               
                  BG
               
               
                  Официален вестник на Европейския съюз
               
               
                  L 199/24
               
            РЕШЕНИЕ (ЕС) 2017/1403 НА ЕВРОПЕЙСКАТА ЦЕНТРАЛНА БАНКА
      от 23 юни 2017 година
      за изменение на Решение ЕЦБ/2012/6 относно създаването на Съвет за програмата TARGET2-Securities (ЕЦБ/2017/20)
      УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
      като взе предвид Договора за функционирането на Европейския съюз,
      като взе предвид Устава на Европейската система на централните банки и на Европейската централна банка, и по-специално членове 3.1, 12.1 и 12.3, както и членове 17, 18 и 22 от него,
      като взе предвид Насоки ЕЦБ/2012/13 от 18 юли 2012 г. относно TARGET2-Securities (1),
      като има предвид, че:
      
                  (1)
               
               
                  На 16 март 2016 г. Управителният съвет одобри създаването на Съвет за пазарна инфраструктура, нов управителен орган, който отговаря за задачите, които се отнасят до техническото и оперативното управление в областта на пазарните инфраструктури и платформи.
               
            
                  (2)
               
               
                  Поради това Решение ЕЦБ/2012/6 (2) следва да бъде изменено, за да се отрази създаването на Съвета за пазарна инфраструктура и дейността на Съвета за T2S като един от специализираните състави на Съвета за пазарна инфраструктура,
               
            ПРИЕ НАСТОЯЩОТО РЕШЕНИЕ:
      Член 1
      Изменения
      Решение ЕЦБ/2012/6 се изменя, както следва:
      
                  1.
               
               
                  Член 1 се заменя със следното:
                  „Член 1
                  Определения
                  Термините, използвани в настоящото решение, имат същото значение като в Насоки ЕЦБ/2012/13 (*1) и в Рамковото споразумение за T2S, одобрено от Управителния съвет на 17 ноември 2011 г.
                  
                     (*1)  Насоки ЕЦБ/2012/13 от 18 юли 2012 г. относно TARGET2-Securities (ОВ L 215, 11.8.2012 г., стр. 19).“"
						
               
            
                  2.
               
               
                  В член 2 параграф 1 се заменя със следното:
                  „1.   Съветът за T2S се създава като управителен орган в Евросистемата, чиято задачата е да изготвя предложения за Управителния съвет по основни стратегически въпроси и да изпълнява задачи от чисто техническо естество във връзка с Т2S, възложени му от Управителния съвет. Той действа като един от специализираните състави на Съвета за пазарна инфраструктура.“
               
            
                  3.
               
               
                  В приложение I, в раздела „Състав“ четвъртата алинея се заменя със следното:
                  „Мандатът на член на Съвета за T2S продължава 24 месеца и може да бъде подновяван. Управителният съвет може да вземе решение за по-кратък мандат, включително когато членовете подадат оставка или се пенсионират преди изтичането на мандата им.“
               
            
                  4.
               
               
                  Приложение II се изменя, както следва:
                  
                              а)
                           
                           
                              в член 1 параграф 3 се заменя със следното:
                              „3.   Членовете не могат да участват пряко в надзора на T2S или на централните депозитари на ценни книжа, които възлагат сетълмент операции на T2S, доколкото това участие би могло да доведе до действителни или потенциални конфликти с функциите им на членове на Съвета за T2S. Въвеждат се подходящи мерки с цел откриването и избягването на такива конфликти. Членовете не могат да участват в Комитета на вътрешните одитори, нито ежедневно в дейности на ниво 3.“;
                           
                        
                              б)
                           
                           
                              в член 2 параграф 1 се заличава.
                           
                        
            Член 2
      Заключителна разпоредба
      Настоящото решение влиза в сила на 23 юни 2017 г.
      
         Съставено във Франкфурт на Майн на 23 юни 2017 година.
         
            
               Председател на ЕЦБ
            
            Mario DRAGHI
         
      
      
         (1)  ОВ L 215, 11.8.2012 г., стр. 19.
      
         (2)  Решение ЕЦБ/2012/6 от 29 март 2012 г. относно създаването на Съвет за TARGET2-Securities и за отмяна на Решение ЕЦБ/2009/6 (ОВ L 117, 1.5.2012 г., стр. 13).